Anonīmie narkomāni

Programma

NA buklets "Kas, Ko, Kā un Kāpēc" apraksta organizācijas idejas sekojoši:
NA ir bezpeļņas vīriešu un sieviešu sadraudzība, kuriem narkotikas ir kļuvušas par galveno problēmu. Mēs ... tiekamies regulāri lai palīdzētu viens otram saglabāt tīrību ... Mūs neinteresē ko, kā un cik daudz tu esi lietojis ... mūs interesē ko Tu gribi darīt ar savu problēmu un kā mēs varam Tev palīdzēt.
Biedrība ir atvērta katram atkarīgajam no narkotikām, neatkarīgi no narkotiskās vielas vai to kombināciju lietošanas vēstures.
Anonīmo Narkomānu atveseļošanās principi un kopīgi pavadītais laiks ir savā starpā saistītas vērtības. Viena no NA pamat "atslēgām" ir tieši terapeitiskais efekts, kādu viens atkarīgais var dot otram atkarīgajam. Biedri dalās ar saviem panākumiem un izaicinājumiem, pārvarot aktīvo lietošanas fāzi un dzīvojot produktīvi bez narkotikām, un kā pats programmas pamats — divpadsmit soļi un divpadsmit tradīcijas tiem palīdz.
NA nav reliģiska atveseļošanās organizācija — katrs biedrs ir laipni lūgts pieņemt tādu nostāju attiecībā uz Dieva koncepciju, kāda tam šķiet ērtāka un caur NA principiem izmantot tā sapratni savās ikdienas gaitās.
NA nav ne sociālo, ne reliģisko, ne rases, ne tautības, ne nacionalitātes, dzimuma vai klases ierobežojumu, lai kļūtu par NA biedru — vienīgā prasība, lai kļūtu par NA biedru, ir vēlēšanās pārtraukt lietošanu. NA biedriem nav nekādu prasību attiecībā uz biedra naudu vai ziedojumiem; vienkārši vairākums biedru kaut ko iemaksā, lai segtu, piemēram, telpu vai vides uzturēšanas izdevumus.
NA nav saistīti ne ar kādām organizācijām (tai skaitā ne ar citām 12 soļu programmām, terapeitiskām praksēm vai labošanas iestādēm). Kā organizācija, NA nealgo ne profesionālus padomdevējus vai terapeitus, kā arī nepiedāvā dzīvi institūcijās vai klīnikās. NA kā biedrība nepiedāvā profesionālus juridiskus, finansiālus, psihiatriskus vai medicīniskos pakalpojumus.
NA ir tikai viena misija: piedāvāt vidi, kurā viens atkarīgais var palīdzēt citam atkarīgajam palīdzēt beigt lietot un, ja biedrs to pieņem, tad piedāvāt vīziju par jaunas dzīves iespējamību. Anonīmo Narkomānu biedrība ir balstīta uz vēlmi pārtraukt narkotiku lietošanu, tai skaitā alkoholu un NA pamatos ir iekodēta tieksme uz pilnīgu abstinenci. NA biedri, kas sasnieguši abstinenci un turpina abstinencē dzīvot, var teikt — ir sasnieguši to pamatu, lai justos brīvi un būtu produktīvi sabiedrības locekļi — tā ir arī katra personīgā attīstība.

Organizācijas filozofija

Lai saglabātu akcentu un fokusu uz galvenajiem Anonīmo Narkomānu principiem, NA neuzņemas atbildību ne par kādām citām aktivitātēm, kas notiek ārpus Organizācijas. NA neizsaka viedokli ne par, ne pret civilajiem, sabiedriskajiem, medicīniskajiem, juridiskajiem vai reliģiskiem jautājumiem. Turpinot — NA nav viedokļa par ar atkarībām saistītām tēmām, kā noziedzība, narkotiku legalizāciju vai sodiem, prostitūciju, HIV/Aids infekciju programmām vai duram-adatu programmām.
Anonīmie Narkomāni cenšas būt pilnīgi pašpietiekami, pārtiekot no biedru iemaksām un nepieņemot finansējumu no ārpuses. Balstoties uz to pašu principu, grupas un kalpošanas komitejas atbalsta NA locekļus.
Anonīmajiem Narkomāniem ne iekļauj, ne noliedz citu organizācijas filozofiju vai metodoloģiju. NA galvenais uzsvars tiek likts uz vidi, kurā viens otram narkomāni var dalīties ar atveseļošanās pieredzi un cerībām. Tikai saglabājot principus, vadoties pēc 12 NA tradīcijām un paliekot brīviem no pretrunām, NA var koncentrēt visu savu enerģiju uz tās galveno mērķi — vēsts nešana par atveseļošanos tam atkarīgajam, kurš joprojām cieš.

Sadarbība ar Narcotics Anonymous

Kaut arī dažas tradīcijas regulē NA sabiedrisko attiecības ar citām organizācijām, Anonīmie Narkomāni atzinīgi vērtē sadarbību arī ārpus NA (piem. dažām garīdzniecību, ārstniecības un veselības aprūpes institūcijām, valdību, tiesu varas un brīvprātīgām organizācijām un personām).
Cilvēki, kuriem nav atkarības problēmu, ir palīdzējuši uzsākties NA darbībai daudzās valstīs un palīdz augt NA visā pasaulē.
NA cenšas sadarboties ar citiem, kuriem ir interese par Narcotics Anonymous. Biežākie sadarbības virzieni ir: kontaktinformācijas sniegšana, literatūras par pieredzi un atveseļošanos nodrošināšana. Bez tam, NA locekļi bieži vien vada prezentācijas ārstniecības un labošanas iestādēs, piedāvājot informāciju par NA programmu profesionāliem iestāžu darbiniekiem un daloties ar atkarīgajiem tur, no kurienes bieži vien atkarīgais fiziski nevar apmeklēt grupu sapulces apkaimē.

Jomas, kurās ir uzlabojums

(Pieļaujamas vairākas atbildes)
2013. gadā tieši vislabākie uzlabojumi bija biedriem divās sfērās:
92% ievērojami uzlabojušās attiecības ģimenē;
88% respondentu bija panākumi sociālajās vidēs.
Kā jau NA literatūrā teikts, aktīva lietošana iet kopā ar izolēšanos un pat veselīgu attiecību kropļošanos. Ar NA atveseļošanās programmu daudziem ir izdevies sakārtot savas grautās attiecības; biedri, saglabājot tīrību un veseļojoties, bieži saskaras ar sava rakstura sliktajām vai degradētajām pusēm un tas, ka tādas patiešām ir, daudziem NA biedriem ir liels pārsteigums, bet šis pārsteigums gluži vai ir kā atklāsme vai tā sauktā abstinences stāvokļa apzināšanās. No grupu pieredzes skatoties, regulāri apmeklējot NA sapulces, subjektam ir lielākas iespējas ilgāk saglabāt tīrību, var rasties cerība un sava stāvokļa apzināšanās sabiedrībā.
Daudzi ir meklējuši palīdzību psihiatrijā, medicīnā vai reliģijā, bet tas nav palīdzējis; daudzi ir nonākuši cietumos vai slimnīcās — NA nedod nekādas garantijas, bet statistiski NA biedri daudz retāk nonāk tur.
Tieši otrādi — cilvēki, atturoties no narkotikām, sāk apzināties sevi kā pilnvērtīgus un ražīgus sabiedrības locekļus un sabiedrībā var pat nenojaust viņa pagātnes kļūdas.